Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: 43/1995. (VI. 30.) AB határozatra — amelyben az Alkotmánybíróság kifejtette az érintetteket jogszabály alapján
Paragraph Index: 1628

62. §-ának módosított (2) bekezdése nem egyeztethető össze az Alkotmány 70/E. §-ával sem. Álláspontjuk szerint az Alkotmány 70/E. § (1) bekezdéséből okszerűen következik az, hogy az alkotmányosan megengedett nyugdíjemelési szabály nem hagyhatja figyelmen kívül a keresetnövekedés mértékét. Az Alkotmány 70/E. § (1) bekezdésének és a — nemzeti, belső jog részét képező — Gazdasági, Szociális és Kulturális Jogok Nemzetközi Egyezségokmánya 10—12. cikkelyeinek egybevetéséből az a következtetés adódik, hogy az állampolgárnak alkotmányos igénye van az életszínvonal megőrzésére és a nyugdíjak közötti arányok fenntartására. A megállapított nyugdíjak mértékét érintő minden változásnak összhangban kell állnia a szociális biztonság — nemzetközi jogilag is megalapozott — alkotmányos garanciájával. E garancia alapvető viszonyítási pontja az, hogy a nyugellátások formájában kifejeződő szociális biztonság „vásárolt jog” — nem pedig szociális segély —, így azt — legalább részben — a mindenkori hasonló vásárlóerő mértékéhez kell viszonyítani. Az Alkotmány 70/E. §

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes